CELEX: 32020D1567
Language: bg
Date: 2020-10-26 00:00:00
Title: Решение за изпълнение (EC) 2020/1567 на Комисията от 26 октомври 2020 година относно финансовата подкрепа за развитието на постоянния корпус на европейската гранична и брегова охрана в съответствие с член 61 от Регламент (ЕС) 2019/1896 на Европейския парламент и на Съвета

28.10.2020   
               
               
                  BG
               
               
                  Официален вестник на Европейския съюз
               
               
                  L 358/59
               
            
         РЕШЕНИЕ ЗА ИЗПЪЛНЕНИЕ (EC) 2020/1567 НА КОМИСИЯТА
         от 26 октомври 2020 година
         относно финансовата подкрепа за развитието на постоянния корпус на европейската гранична и брегова охрана в съответствие с член 61 от Регламент (ЕС) 2019/1896 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1896 на Европейския парламент и на Съвета от 13 ноември 2019 г. за европейската гранична и брегова охрана и за отмяна на регламенти (ЕС) № 1052/2013 и (ЕС) 2016/1624 (1), и по-специално член 61, параграф 4 от него,
         като има предвид, че:
         
                     (1)
                  
                  
                     С Регламент (ЕС) 2019/1896 се предвижда да се разшири мандатът на Европейската агенция за гранична и брегова охрана (наричана по-долу „Агенцията“) и да бъде предоставен необходимият капацитет под формата на постоянен корпус на европейската гранична и брегова охрана (наричан по-долу „постоянния корпус“).
                  
               
                     (2)
                  
                  
                     Постоянният корпус трябва да включва оперативния персонал, предоставен от държавите членки. За да се гарантира, че държавите членки са в състояние да предоставят посочения персонал, е целесъобразно да се установи финансова система, предназначена да подпомогне развитието на съответните човешки ресурси.
                  
               
                     (3)
                  
                  
                     Финансовата подкрепа следва да се предоставя под формата на годишно плащане, извършвано от Агенцията към държавите членки след края на година N. Следва също така да бъде възможно за Агенцията да отпуска авансово плащане преди края на година N по искане на държава членка.
                  
               
                     (4)
                  
                  
                     В член 61, параграф 1, букви а), б) и в) от Регламент (ЕС) 2019/1896 се определят формулите за изчисляване на годишното плащане, съответстващи на различните категории оперативен персонал на постоянния корпус. Предоставяната финансова подкрепа ще се определя до голяма степен въз основа на размера на участието на държавите членки в постоянния корпус за персонала от 2 и 3 категория. В някои случаи в системата за финансова подкрепа следва да бъде включен и механизъм за компенсиране на националните служби на държавите членки, от които ще бъде назначен редовният персонал на Агенцията („финансиране за категория 1“).
                  
               
                     (5)
                  
                  
                     Формулите за изчисляване на годишното плащане следва да се основават на референтната сума, посочена в член 61, параграф 2 от Регламент (ЕС) 2019/1896.
                  
               
                     (6)
                  
                  
                     В интерес на опростяването и ефективната координация всяка държава членка следва да определи един централен национален орган, който да отговаря за управлението на финансовата подкрепа. Националното звено за контакт, определено в съответствие с член 13 от Регламент (ЕС) 2019/1896, също може да бъде определено за централен национален орган.
                  
               
                     (7)
                  
                  
                     С цел да улесни изготвянето на исканията за плащания Агенцията следва да предоставя съответната информация на държавите членки, по-специално информация относно референтните суми и броя на лицата, назначени от Агенцията, от състава на националните служби.
                  
               
                     (8)
                  
                  
                     С цел да се компенсират инвестициите на държавите членки за обучението на нов персонал, който да замести персонала, напускащ националните служби, Агенцията следва да разглежда за назначение единствено персонал, който е прекратил институционалните си отношения със съответните национални органи окончателно или временно за срока на наемането му на работа от Агенцията.
                  
               
                     (9)
                  
                  
                     За изпълнението на условията, свързани с финансирането на оперативния персонал от категория 2, ефективното увеличение на общия брой на националните гранични служители следва да се измерва спрямо положението на 30 април 2019 г., деня след постигането на политическо споразумение между Европейския парламент и Съвета по текста, който стана Регламент (ЕС) 2019/1896. При изчисляването следва да се вземе предвид общият брой на персонала на всички основни органи, допринасящи системно към постоянния корпус на европейската гранична и брегова охрана чрез командироване на служители, или, в случая на органи с по-широк мандат от оперативните дейности на Агенцията, подпомагани чрез постоянния корпус, персонала на съответните образувания в рамките на тези органи, допринасящи чрез командироване на служители.
                  
               
                     (10)
                  
                  
                     Държавите членки следва да разполагат с механизми и процедури за избягване на нередности и измами в рамките на системата за финансова подкрепа. С цел да се ограничат, доколкото е възможно, административната тежест и свързаните с нея разходи, тези процедури и механизми следва да бъдат с насоченост, съобразена с оценки на риска.
                  
               
                     (11)
                  
                  
                     Във връзка с целта за подпомагане на подготовката на държавите членки да допринасят за постоянния корпус е от значение финансовата подкрепа да бъде действително на разположение възможно най-бързо. Поради това настоящото решение следва да влезе в сила още в деня след деня на публикуването му в Официален вестник на Европейския съюз.
                  
               
                     (12)
                  
                  
                     Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета (2); следователно Ирландия не участва в неговото приемане и не е обвързана от него, нито от неговото прилагане.
                  
               
                     (13)
                  
                  
                     По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Споразумението, сключено от Съвета на Европейския съюз, от една страна, и Република Исландия и Кралство Норвегия, от друга страна, за асоциирането на последните в процеса на изпълнение, прилагане и развитие на достиженията на правото от Шенген, които попадат в областта, посочена в член 1, буква А от Решение 1999/437/ЕО на Съвета (3).
                  
               
                     (14)
                  
                  
                     По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, които попадат в областта, посочена в член 1, буква А от Решение 1999/437/ЕО на Съвета, във връзка с член 3 от Решение 2008/146/ЕО на Съвета (4).
                  
               
                     (15)
                  
                  
                     По отношение на Лихтенщайн настоящото решение представлява развитие на разпоредбите на достиженията на правото от Шенген по смисъла на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, които попадат в областта, посочена в член 1, буква А от Решение 1999/437/ЕО на Съвета, във връзка с член 3 от Решение 2011/350/ЕС на Съвета (5).
                  
               
                     (16)
                  
                  
                     Настоящото решение представлява акт, който се основава на достиженията на правото от Шенген или по друг начин е свързан с тях съответно по смисъла на член 3, параграф 1 от Акта за присъединяване от 2003 г., на член 4, параграф 1 от Акта за присъединяване от 2005 г. и на член 4, параграф 1 от Акта за присъединяване от 2011 г.
                  
               
                     (17)
                  
                  
                     Мерките, предвидени в настоящото решение, са в съответствие със становището на Комитета за европейската гранична и брегова охрана,
                  
               ПРИЕ НАСТОЯЩОТО РЕШЕНИЕ:
         ГЛАВА 1
         
            ОБЩИ РАЗПОРЕДБИ
         
         
            Член 1
            Определения
            За целите на настоящото решение се прилагат следните определения:
            
                        1)
                     
                     
                        „корекционен коефициент“ означава процентът, който се прилага към възнаграждението на длъжностните лица, работещи в чужбина, за да се коригират разликите в равнището на цените на потребителските стоки и услуги на работното място спрямо базовия град, както са установени от Евростат (6);
                     
                  
                        2)
                     
                     
                        „година N“ означава годината от 1 януари до 31 декември, през която държава членка трябва да изпълни условията, определени в член 61, параграф 3 от Регламент (ЕС) 2019/1896, за да има право да получи финансова подкрепа;
                     
                  
                        3)
                     
                     
                        „годишно плащане“ означава плащане, извършено от Агенцията към съответната държава членка след края на година N;
                     
                  
                        4)
                     
                     
                        „авансово плащане“ означава плащане, извършено от Агенцията към съответната държава членка преди края на година N, кoeто предхожда годишното плащане;
                     
                  
                        5)
                     
                     
                        „общ брой на националните гранични служители“ означава общият брой на персонала на конкретните образувания в рамките на основните национални органи или, когато е приложимо, на всички основни национални органи, допринасящи системно към постоянния корпус на европейската гранична и брегова охрана чрез командироване на служители в съответствие с член 56 от Регламент (ЕС) 2019/1896.
                     
                  
         
            Член 2
            Информация от Агенцията
            
               1.   До 31 януари на година N Агенцията информира държавите членки относно референтните суми за посочената година за всяка държава членка, като взема предвид съответния корекционен коефициент.
            
            
               2.   За изчисляването на референтните суми Агенцията взема предвид последните налични съответни стойности за заплатата на договорно нает служител от функционална група III, степен 8, стъпка 1, коригирани с корекционния коефициент.
            
         
         
            Член 3
            Правила в държавите членки
            
               1.   Държавите членки определят един централен национален орган, който да отговаря за управлението на финансовата подкрепа в съответствие с член 61 от Регламент (ЕС) 2019/1896. Държавата членка уведомява Агенцията за определения централен национален орган преди да бъде поискано първото плащане в съответствие с член 5, параграф 1, член 6, параграф 1 или член 15, параграф 2.
            
            
               2.   Централният национален орган отговаря за:
               
                           а)
                        
                        
                           поддържането на връзка с Агенцията относно мониторинга на приложимите условия, посочени в член 61, параграф 3 от Регламент (ЕС) 2019/1896;
                        
                     
                           б)
                        
                        
                           гарантирането на предоставянето на Агенцията на цялата съответна информация с цел управление на финансовата подкрепа, посочена в член 61 от Регламент (ЕС) 2019/1896;
                        
                     
                           в)
                        
                        
                           управлението на въпросите, свързани с изплащането на финансовата подкрепа, включително искания към Агенцията за авансово плащане или плащане и получаване на съответните плащания от Агенцията;
                        
                     
                           г)
                        
                        
                           разпределянето на плащанията към националните органи пропорционално на приноса на техния персонал към постоянния корпус, когато това е предвидено в националните правила.
                        
                     
         
         
            Член 4
            Парична единица
            Финансовата подкрепа се изплаща в евро.
         
         ГЛАВА 2
         
            ПОДРОБНИ ПРАВИЛА ЗА ПЛАЩАНИЯТА
         
         
            Член 5
            Подробни правила за годишното плащане
            
               1.   Държава членка може да поиска годишно плащане между 1 януари и 30 юни на годината N + 1.
            
            
               2.   Годишното плащане е платимо, ако условията, посочени в член 61, параграф 3 от Регламент (ЕС) 2019/1896, са изпълнени през година N. Централният национален орган може да поиска финансиране на оперативния персонал от категория 2 единствено ако съответната държава членка е осигурила на Агенцията цялостното докладване за целта на проверка на дължимите суми в съответствие с член 61 от Регламент (ЕС) 2019/1896.
            
            
               3.   Годишното плащане включва едно или повече от следното:
               
                           а)
                        
                        
                           сумите, посочени в член 61, параграф 1, буква а) от Регламент (ЕС) 2019/1896, изчислени като 100 % от референтната сума, умножена по броя на оперативния персонал, посочен за годината N+2 за командироване в съответствие с приложение II към Регламент (ЕС) 2019/1896 („финансиране за категория 2“);
                        
                     
                           б)
                        
                        
                           сумите, посочени в член 61, параграф 1, буква б) от Регламент (ЕС) 2019/1896, изчислени като 37 % от референтната сума, умножена по броя на оперативния персонал, ефективно разположен в съответствие с член 57 в рамките на ограничението, определено в приложение III, както и в съответствие с член 58 в рамките на ограничението, определено в приложение IV („финансиране за категории 3 и 4“);
                        
                     
                           в)
                        
                        
                           сумите, посочени в член 61, параграф 1, буква в) от Регламент (ЕС) 2019/1896, изчислени като еднократно плащане в размер на 50 % от референтната сума, умножена по броя на оперативния персонал, назначен от Агенцията като редовен персонал, напуснал националните служби („финансиране за категория 1“).
                        
                     
         
         
            Член 6
            Подробни правила за авансовото плащане
            
               1.   Държава членка може да поиска от Агенцията авансово плащане за година N с цел подпомагане на развитието на човешките ресурси преди извършване на съответното годишно плащане. В искането ясно се посочват категориите персонал, до които се отнася. По отношение на финансирането за категория 2 искането включва доказателство за съответното ефективно увеличение на персонала съобразно образеца, съдържащ се в приложение II. Това искане може да бъде направено между 1 юли и 15 септември на година N.
            
            
               2.   Агенцията извършва авансово плащане, ако условията, посочени в член 61, параграф 3 от Регламент (ЕС) 2019/1896, са изпълнени за периода между 1 януари и датата на искането за авансово плащане.
            
            
               3.   Искането за авансово плащане се отнася до сума от минимум 50 000 EUR.
            
         
         ГЛАВА 3
         
            ПОДРОБНИ ПРАВИЛА, СВЪРЗАНИ С ФИНАНСИРАНЕТО ЗА КАТЕГОРИЯ 2
         
         
            Член 7
            Условия по отношение на финансирането за категория 2
            
               1.   Финансирането за категория 2 за годината N става дължимо единствено при условие че държавите членки увеличат кумулативно съответния свой общ брой на националните гранични служители чрез назначаването на нов персонал през посочения период.
            
            
               2.   Увеличението на общия брой на националните гранични служители в съответната държава членка се изчислява на годишна основа чрез сравнение на броя на персонала към 31 декември на година N и броя на персонала към 30 април 2019 г., работещ в съответните образувания на съответните органи или, когато е приложимо, на всички основни национални органи, допринасящи към постоянния корпус чрез командироване на служители.
            
            
               3.   Не по-късно от 29 ноември 2020 г. държавите членки информират Агенцията за общия брой на своите национални гранични служители към 30 април 2019 г., като използват образеца в приложение I.
            
         
         
            Член 8
            Мониторинг на приложимите условия за финансирането за категория 2
            
               1.   Държавите членки предоставят посредством своите централни национални органи съответната информация, потвърждаваща изпълнението на условията, свързани с финансирането за категория 2 за годината N, като попълват образеца, съдържащ се в приложение II. Агенцията проверява съответната информация в рамките на оценката на уязвимостта за годината N + 1.
            
            
               2.   Държавите членки гарантират, че предоставената информация е пълна и достатъчно подробна, за да позволи на Агенцията да провери изпълнението на условията за финансиране за категория 2.
            
            
               3.   При поискване централният национален орган получава достъп до цялата относима документация, съхранявана от съответните национални органи, която може да е свързана с управлението на финансовата подкрепа по член 61 от Регламент (ЕС) 2019/1896.
            
         
         
            Член 9
            Възстановяване на авансово плащане за категория 2
            
               1.   При подаване на искането за годишно плащане държавите членки информират Агенцията, ако общото ефективно увеличение на персонала през година N е било по-ниско от броя, за който държавата членка е получила авансово плащане през година N.
            
            
               2.   Въз основа на информацията, получена от държавите членки след одита, или когато проверките, направени чрез оценката на уязвимостта, извършена през година N + 1, показват по-ниско общо ефективно увеличение на персонала, посочен в параграф 1, Агенцията възстановява сумата, съответстваща на разликата, като издава дебитно известие на съответната държава членка. Агенцията може да реши, в съгласие с държавата членка, да не възстановява сумите и да коригира съответно плащането за следващата година.
            
         
         ГЛАВА 4
         
            ПОДРОБНИ ПРАВИЛА, СВЪРЗАНИ С ФИНАНСИРАНЕТО ЗА КАТЕГОРИИ 3 И 4
         
         
            Член 10
            Условия по отношение на финансирането за категории 3 и 4
            
               1.   Сумите за финансиране за категории 3 и 4 се дължат изцяло съответно на броя на персонала, ефективно разположен за последователен или непоследователен период от 120 дни през годината N.
            
            
               2.   При разполагане с продължителност по-малка или по-голяма от 120 дни финансирането за категории 3 и 4 се изчислява пропорционално въз основа на референтен период от 120 дни.
            
            
               3.   Пропорционалното изчисляване се основава на единица за изчисление, еквивалентна на разполагането на един член на екип за ден в оперативна дейност, извършвана от постоянния корпус, включително необходимите дни за пътуване.
            
         
         
            Член 11
            Мониторинг на приложимите условия за финансирането за категории 3 и 4
            Агенцията проверява изпълнението на условията, свързани с финансирането за категории 3 и 4, въз основа на свои собствени оперативни данни за разполагането на постоянния корпус.
         
         
            Член 12
            Условия по отношение на финансирането за технически екип
            
               1.   Когато разполагането на технически екип по изключение превишава максималните национални приноси, посочени в приложение III към Регламент (ЕС) 2019/1896, се дължи финансова подкрепа, при условие че техническият екип е разположен в съответствие с член 57 от посочения регламент през годината N.
            
            
               2.   При разполагане с продължителност по-малка или по-голяма от 120 дни финансирането за технически екип се изчислява пропорционално, както е посочено в член 10, параграф 3.
            
         
         
            Член 13
            Мониторинг на приложимите условия за финансирането за технически екип
            Агенцията проверява изпълнението на условията, свързани с технически екип, въз основа на собствените си оперативни данни за ефективно разполагане в съответствие с член 57 от Регламент (ЕС) 2019/1896.
         
         ГЛАВА 5
         
            ПОДРОБНИ ПРАВИЛА, СВЪРЗАНИ С ФИНАНСИРАНЕТО ЗА КАТЕГОРИЯ 1
         
         
            Член 14
            Условия по отношение на финансирането за категория 1
            
               1.   Агенцията информира централния национален орган за персонала, напуснал националните служби на въпросната държава членка и постъпил на служба в Агенцията през година N.
            
            
               2.   Преди да уведоми централния национален орган, Агенцията получава потвърждение от съответния персонал, че е прекратил окончателно или временно институционалните си отношения със съответните национални органи.
            
            
               3.   Агенцията предоставя информацията, посочена в параграф 1, до 31 януари на годината N+1 в анонимизиран вид, като посочва съответния национален орган и броя на персонала, отговарящ на условието в параграф 2.
            
         
         ГЛАВА 6
         
            ЗАКЛЮЧИТЕЛНИ РАЗПОРЕДБИ
         
         
            Член 15
            Специални правила за 2020 г.
            
               1.   Не по-късно от 12 ноември 2020 г. Агенцията информира държавите членки за техните референтни суми за 2020 г., като взема предвид съответните корекционни коефициенти.
            
            
               2.   Държавите членки могат да поискат авансово плащане до 15 ноември 2020 г., при условие че уведомят Агенцията за общия брой на своите национални гранични служители към 30 април 2019 г. в съответствие с член 7, параграф 3.
            
         
         
            Член 16
            Влизане в сила
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Брюксел на 26 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OВ L 295, 14.11.2019 г., стр. 1.
         
            (2)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).
         
            (3)  Решение на Съвета 1999/437/EО от 17 май 1999 г. относно определени условия по прилагането на Споразумението между Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген (ОВ L 176, 10.7.1999 г., стр. 31).
         
            (4)  Решение 2008/146/ЕО на Съвета от 28 януари 2008 г. за сключване от името на Европейската общност на Споразумение между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген (ОВ L 53, 27.2.2008 г., стр. 1).
         
            (5)  Решение 2011/350/ЕС на Съвета от 7 март 2011 г. за сключване от името на Европейския съюз на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, по отношение на премахването на проверките по вътрешните граници и движението на хора (ОВ L 160, 18.6.2011 г., стр. 19).
         
            (6)  https://ec.europa.eu/eurostat/web/civil-servants-remuneration/correction-coefficients
      
      
         
            ПРИЛОЖЕНИЕ I
            Общ брой на националните гранични служители към 30 април 2019 г. в основните органи, допринасящи системно към постоянния корпус на европейската гранична и брегова охрана чрез командироване на служители, и/или, когато е приложимо, в съответните образувания в рамките на органите, допринасящи чрез командироване на служители в съответствие с член 56 от Регламент (ЕС) 2019/1896
            
                        Органи, допринасящи системно към постоянния корпус на европейската гранична и брегова охрана („ЕГБО“) чрез командироване на служители или допринасящи образувания, или и двете, в рамките на органите с по-широк мандат от оперативните дейности на Агенцията, подпомагани чрез постоянния корпус
                     
                     
                        Образувание в рамките на органа с по-широк мандат от оперативните дейности на Агенцията, подпомагани чрез постоянния корпус
                     
                     
                        Брой на работния персонал към 30 април 2019 г. в органи, допринасящи системно към постоянния корпус на ЕГБО чрез командироване на служители, и/или в съответните образувания, допринасящи в рамките на органите с по-широк мандат от оперативните дейности на Агенцията, подпомагани чрез постоянния корпус
                     
                  
                        
                           [НАИМЕНОВАНИЕ]
                        
                     
                     
                        
                           [образувание в рамките на органа, когато е приложимо]
                        
                     
                     
                         
                     
                  
                        
                           [НАИМЕНОВАНИЕ]
                        
                     
                     
                        
                           [образувание в рамките на органа, когато е приложимо]
                        
                     
                     
                         
                     
                  
                         
                     
                     
                        Общ брой:
                     
                     
                         
                     
                  
      
      
         
            ПРИЛОЖЕНИЕ II
            Образец за искането за плащане за категория 2
            
                        
                           Орган/образувание, допринасящи към постоянния корпус
                        
                     
                     
                        
                           Брой на персонала, заемащ ефективно длъжност към 30 април 2019 г.
                        
                     
                     
                        
                           2020 г.
                        
                     
                     
                        
                           2021 г.
                        
                     
                     
                        
                           2022 г.
                        
                     
                     
                        
                           2023 г.
                        
                     
                     
                        
                           2024 г.
                        
                     
                     
                        
                           2025 г.
                        
                     
                  
                        
                           [за съответния орган/образувание на държавата членка]
                        
                     
                     
                        
                           [общ брой]
                        
                     
                     
                        Максимално число на умножение:
                     
                     
                        Максимално число на умножение:
                     
                     
                        Максимално число на умножение:
                     
                     
                        Максимално число на умножение:
                     
                     
                        Максимално число на умножение:
                     
                     
                        Максимално число на умножение:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Нови назначения:
                     
                     
                        Нови назначения:
                     
                     
                        Нови назначения:
                     
                     
                        Нови назначения:
                     
                     
                        Нови назначения:
                     
                     
                        Нови назначения:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Намаления:
                     
                     
                        Намаления:
                     
                     
                        Намаления:
                     
                     
                        Намаления:
                     
                     
                        Намаления:
                     
                     
                        Намаления:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Общ брой на персонала:
                     
                     
                        Общ брой на персонала:
                     
                     
                        Общ брой на персонала:
                     
                     
                        Общ брой на персонала:
                     
                     
                        Общ брой на персонала:
                     
                     
                        Общ брой на персонала:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Ефективно увеличение:
                     
                     
                        Ефективно увеличение:
                     
                     
                        Ефективно увеличение:
                     
                     
                        Ефективно увеличение:
                     
                     
                        Ефективно увеличение:
                     
                     
                        Ефективно увеличение:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Допустим за плащане:
                     
                     
                        Допустим за плащане:
                     
                     
                        Допустим за плащане:
                     
                     
                        Допустим за плащане:
                     
                     
                        Допустим за плащане:
                     
                     
                        Допустим за плащане:
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           [държава членка]
                        
                     
                     
                        
                           [общ брой]
                        
                     
                     
                        [общ брой]
                     
                     
                        [общ брой]
                     
                     
                        [общ брой]
                     
                     
                        [общ брой]
                     
                     
                        [общ брой]
                     
                     
                        [общ брой]
                     
                  
               Обяснение на образеца за искането за плащане за категория 2
            
            „Максимално число на умножение“ е праг, който се използва през година N въз основа на броя в годишния принос, който се предоставя от държавите членки на постоянния корпус на ЕГБО чрез дългосрочно командироване на персонал през година N + 2 в съответствие с приложение II към Регламент (ЕС) 2019/1896.
            „Нови назначения“ е броят на новоназначения персонал през годината N в органите, допринасящи системно към постоянния корпус на ЕГБО чрез командироване на служители или допринасящи образувания, или и двете, в рамките на органите с по-широк мандат от оперативните дейности на Агенцията, подпомагани чрез постоянния корпус.
            „Намаления“ е броят на персонала, напуснал органите, допринасящи системно към постоянния корпус на ЕГБО чрез командироване на служители или допринасящи образувания, или и двете, в рамките на органите с по-широк мандат от оперативните дейности на Агенцията, подпомагани чрез постоянния корпус.
            „Общ брой на персонала“ е общият брой на работния персонал към 31 декември на година N.
            „Ефективно увеличение“ е разликата между броя на работния персонал към 31 декември на година N и броя на работния персонал към 30 април 2019 г. (базова стойност).
            „Допустим за плащане“ е общият брой на работния персонал към 31 декември на година N, намален с броя на работния персонал към 30 април 2019 г. (базова стойност), ограничен с максималното число на умножение, съответстващо на посочената година.